V sezoni &lt;a href="NHL%201918/19"&gt;1918/19&lt;/a&gt; je Vézina z moštvom zmagal na 10 tekmah in povedel moštvo do zmage v končnici lige proti Ottawi. S tem so si Canadiensi zagotovili nastop v finalu Stanleyjevega pokala proti prvaku lige PCHA, moštvu Seattle Metropolitans. Finale Stanleyjevega pokala 1919 je potekalo v Seattlu. Obe moštvi sta v finalu zmagali na dveh tekmah, na eni pa igrali neodločeno, nato pa je bilo finale prekinjeno zaradi epidemije španske gripe. Prekinitev finala je pomenila tudi, da se je prvič v zgodovini pokala pripetilo, da ga niso podelili. V desetih tekmah končnice pred prekinitvijo finala je Vézina s soigralci zmagal na šestih tekmah, izgubil na treh in remiziral na eni. Na 10 tekmah je tudi zabeležil en shutout. Vézina je v naslednjih dveh sezonah zabeležil skoraj identične statistične vnose, s 13 zmagami, 11 porazi in GAA nad 4 v sezonah &lt;a href="NHL%201919/20"&gt;1919/20&lt;/a&gt; in &lt;a href="NHL%201920/21"&gt;1920/21&lt;/a&gt;. V naslednji sezoni, sezoni &lt;a href="NHL%201921/22"&gt;1921/22&lt;/a&gt;, je zmagal na 12 tekmah, Canadiensom pa se ni uspelo uvrstiti v finale Stanleyjevega pokala.